title: A Bizottság 1197/2012/EU végrehajtási rendelete ( 2012. december 13. ) az 540/2011/EK végrehajtási rendeletnek az acetamiprid, alfa-cipermetrin, Ampelomyces quisqualis , törzs: AQ 10, benalaxil, bifenazát, brómxinil, klórprofam, dezmedifam, etoxazol, Gliocladium catenulatum , törzs: J1446, imazoszulfuron, laminarin, mepanipirim, metoxifenozid, milbemektin, fenmedifam, Pseudomonas chlororaphis , törzs: MA 342, kinoxifen, S-metolaklór, tepraloxidim, tiakloprid, tiram és ziram hatóanyagok jóváhagyási időtartamaik lejáratának meghosszabbítása tekintetében történő módosításáról EGT-vonatkozású szöveg

text:
               14.12.2012

               HU

               Az Európai Unió Hivatalos Lapja

               L 342/27

         A BIZOTTSÁG 1197/2012/EU VÉGREHAJTÁSI RENDELETE
   (2012. december 13.)
   az 540/2011/EK végrehajtási rendeletnek az acetamiprid, alfa-cipermetrin, Ampelomyces quisqualis, törzs: AQ 10, benalaxil, bifenazát, brómxinil, klórprofam, dezmedifam, etoxazol, Gliocladium catenulatum, törzs: J1446, imazoszulfuron, laminarin, mepanipirim, metoxifenozid, milbemektin, fenmedifam, Pseudomonas chlororaphis, törzs: MA 342, kinoxifen, S-metolaklór, tepraloxidim, tiakloprid, tiram és ziram hatóanyagok jóváhagyási időtartamaik lejáratának meghosszabbítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:

               (1)

               Az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet szerint jóváhagyottnak tekintendő hatóanyagokat.

               (2)

               Az acetamiprid, alfa-cipermetrin, Ampelomyces quisqualis, törzs: AQ 10, benalaxil, bifenazát, brómxinil, klórprofam, dezmedifam, etoxazol, Gliocladium catenulatum, törzs: J1446, imazoszulfuron, laminarin, mepanipirim, metoxifenozid, milbemektin, fenmedifam, Pseudomonas chlororaphis, törzs: MA 342, kinoxifen, S-metolaklór, tepraloxidim, tiakloprid, tiram és ziram hatóanyagok jóváhagyásai 2014. július 31. és 2015. november 30. között lejárnak. E hatóanyagok jóváhagyásának meghosszabbítására kérelmeket nyújtottak be. Mivel a hatóanyagok tekintetében a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról szóló, 2012. szeptember 18-i 844/2012/EU bizottsági végrehajtási rendelet (3) alkalmazandó, biztosítani kell az említett rendeletben meghatározott, a jóváhagyás meghosszabbítási eljárása érdekében szükséges időt. Következésképpen a hatóanyagok engedélyei valószínűleg a meghosszabbításukra vonatkozó határozat meghozatala előtt le fognak járni. Ezért jóváhagyási időtartamaik lejáratát el kell halasztani.

               (3)

               Az 540/2011/EU végrehajtási rendeletet ezért ennek megfelelően módosítani kell.

               (4)

               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor az e rendelet mellékletében meghatározott lejárati időpont előtt 30 nappal nem nyújtanak be a 844/2012/EU végrehajtási rendeletnek megfelelő kiegészítő dokumentációt, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot határozza meg.

               (5)

               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem hosszabbítható meg, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet elfogadásának időpontját határozza meg, amelynek értelmében a hatóanyag jóváhagyása nem hosszabbítható meg – attól függően, melyik időpont a későbbi.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 13-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 153., 2011.6.11., 1. o.

      (3)  HL L 252., 2012.9.19., 26. o.

      MELLÉKLET
      Az 540/2011/EU végrehajtási rendelet mellékletének A. része a következőképpen módosul:

                  1.

                  A 73. bejegyzés („tiram”) hatodik oszlopában, („Jóváhagyás lejárta”) 2014. július 31. helyébe 2017. április 30. lép.

                  2.

                  A 74. bejegyzés („ziram”) hatodik oszlopában („Jóváhagyás lejárta”) 2014. július 31. helyébe 2017. április 30. lép.

                  3.

                  A 82. bejegyzés („kinoxifen”) hatodik oszlopában („Jóváhagyás lejárta”) 2014. augusztus 31. helyébe 2017. április 30. lép.

                  4.

                  A 89. bejegyzés („Pseudomonas chlororaphis, törzs: MA 342”) hatodik oszlopában („Jóváhagyás lejárta”) 2014. szeptember 30. helyébe 2017. április 30. lép.

                  5.

                  A 90. bejegyzés („mepanipirim”) hatodik oszlopában („Jóváhagyás lejárta”) 2014. szeptember 30. helyébe 2017. április 30. lép.

                  6.

                  A 91. bejegyzés („acetamiprid”) hatodik oszlopában („Jóváhagyás lejárta”) 2014. december 31. helyébe 2017. április 30. lép.

                  7.

                  A 92. bejegyzés („tiakloprid”) hatodik oszlopában („Jóváhagyás lejárta”) 2014. december 31. helyébe 2017. április 30. lép.

                  8.

                  A 78. bejegyzés („klórprofam”) hatodik oszlopában („Jóváhagyás lejárta”) 2015. január 31. helyébe 2017. július 31. lép.

                  9.

                  A 83. bejegyzés („alfa-cipermetrin”) hatodik oszlopában („Jóváhagyás lejárta”) 2015. február 28. helyébe 2017. július 31. lép.

                  10.

                  A 84. bejegyzés („benalaxil”) hatodik oszlopában („Jóváhagyás lejárta”) 2015. február 28. helyébe 2017. július 31. lép.

                  11.

                  A 85. bejegyzés („brómxinil”) hatodik oszlopában („Jóváhagyás lejárta”) 2015. február 28. helyébe 2017. július 31. lép.

                  12.

                  A 86. bejegyzés („dezmedifam”) hatodik oszlopában („Jóváhagyás lejárta”) 2015. február 28. helyébe 2017. július 31. lép.

                  13.

                  A 88. bejegyzés („fenmedifam”) hatodik oszlopában („Jóváhagyás lejárta”) 2015. február 28. helyébe 2017. július 31. lép.

                  14.

                  A 93. bejegyzés („Ampelomyces quisqualis, törzs: AQ 10”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  15.

                  A 94. bejegyzés („imazoszulfuron”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  16.

                  A 95. bejegyzés („laminarin”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  17.

                  A 96. bejegyzés („metoxifenozid”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  18.

                  A 97. bejegyzés („S-metolaklór”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  19.

                  A 98. bejegyzés („Gliocladium catenulatum, törzs: J1446”) hatodik oszlopában („Jóváhagyás lejárta”) 2015. március 31. helyébe 2017. július 31. lép.

                  20.

                  A 99. bejegyzés („etoxazol”) hatodik oszlopában („Jóváhagyás lejárta”) 2015. május 31. helyébe 2017. július 31. lép.

                  21.

                  A 100. bejegyzés („tepraloxidim”) hatodik oszlopában („Jóváhagyás lejárta”) 2015. május 31. helyébe 2017. július 31. lép.

                  22.

                  A 109. bejegyzés („bifenazát”) hatodik oszlopában („Jóváhagyás lejárta”) 2015. november 30. helyébe 2017. július 31. lép.

                  23.

                  A 110. bejegyzés („milbemektin”) hatodik oszlopában („Jóváhagyás lejárta”) 2015. november 30. helyébe 2017. július 31. lép.


title: A Bizottság 666/2012/EU végrehajtási rendelete ( 2012. július 20. ) a 2092/2004/EK, a 793/2006/EK, az 1914/2006/EK, az 1120/2009/EK, az 1121/2009/EK, az 1122/2009/EK, a 817/2010/EU és az 1255/2010/EU rendeletnek a mezőgazdasági piacok közös szervezése, valamint a mezőgazdasági termelők részére meghatározott közvetlen támogatási rendszerek keretében teljesítendő értesítési kötelezettségek tekintetében történő módosításáról

text:
               21.7.2012

               HU

               Az Európai Unió Hivatalos Lapja

               L 194/3

         A BIZOTTSÁG 666/2012/EU VÉGREHAJTÁSI RENDELETE
   (2012. július 20.)
   a 2092/2004/EK, a 793/2006/EK, az 1914/2006/EK, az 1120/2009/EK, az 1121/2009/EK, az 1122/2009/EK, a 817/2010/EU és az 1255/2010/EU rendeletnek a mezőgazdasági piacok közös szervezése, valamint a mezőgazdasági termelők részére meghatározott közvetlen támogatási rendszerek keretében teljesítendő értesítési kötelezettségek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 192. cikke (2) bekezdésére, összefüggésben 4. cikkével,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (2) és különösen annak 142. cikke q) pontjára,
   mivel:

               (1)

               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (3) közös szabályokat állapít meg a tagállami illetékes hatóságok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésre bocsátott információs rendszerek használatát, és szabályozzák az értesítések küldésére jogosult hatóságok vagy személyek hozzáférési jogainak validálását. Ezenkívül a szóban forgó rendelet közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről.

               (2)

               A 792/2009/EK rendelet értelmében az információs rendszereknek az említett rendelettel összhangban történő használatára vonatkozó kötelezettséget bele kell foglalni a konkrét értesítési kötelezettséget előíró rendeletekbe.

               (3)

               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásban egyaránt elektronikus úton történjék.

               (4)

               E rendszeren keresztül számos értesítési kötelezettség teljesíthető a 792/2009/EK rendelettel összhangban, különösen a Svájcból származó szárított, kicsontozott marhahúsra vonatkozó import vámkontingens részletes alkalmazási szabályainak megállapításáról szóló, 2004. december 8-i 2092/2004/EK bizottsági rendeletben (4), az Unió legkülső régiói részére egyedi mezőgazdasági intézkedések megállapításáról szóló 247/2006/EK tanácsi rendelet alkalmazására vonatkozó egyes részletes szabályok megállapításáról szóló, 2006. április 12-i 793/2006/EK bizottsági rendeletben (5), az egyedi mezőgazdasági intézkedések kisebb égei-tengeri szigetek javára történő meghatározásáról szóló 1405/2006/EK tanácsi rendelet alkalmazására vonatkozó részletes szabályok megállapításáról szóló, 2006. december 20-i 1914/2006/EK bizottsági rendeletben (6), a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról szóló, 2009. október 29-i 1120/2009/EK bizottsági rendeletben (7), a 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére meghatározott támogatási rendszerek tekintetében történő alkalmazására vonatkozó részletes szabályok megállapításáról szóló, 2009. október 29-i 1121/2009/EK bizottsági rendeletben (8), a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendeletben (9), az élő szarvasmarhafélék szállítás közbeni kíméletével kapcsolatos export-visszatérítés nyújtására vonatkozó követelmények tekintetében az 1234/2007/EK tanácsi rendelet szerint részletes szabályok megállapításáról szóló, 2010. szeptember 16-i 817/2010/EU bizottsági rendeletben (10), valamint a Bosznia és Hercegovinából, Horvátországból, Macedónia Volt Jugoszláv Köztársaságból, Montenegróból és Szerbiából származó„baby beef”-termékekre vonatkozóan megállapított vámkontingensek alkalmazása részletes szabályainak megállapításáról szóló, 2010. december 22-i 1255/2010/EU bizottsági rendeletben (11) foglalt értesítési kötelezettségek.

               (5)

               A hatékony igazgatás érdekében és az eddigi tapasztalatokat figyelembe véve egyes értesítéseket indokolt egyszerűsíteni vagy pontosan meghatározni az említett rendeletekben, illetőleg törölni azokból.

               (6)

               Ezért a 2092/2004/EK, a 793/2006/EK, az 1914/2006/EK, az 1120/2009/EK, az 1121/2009/EK, az 1122/2009/EK, a 817/2010/EU és az 1255/2010/EU rendeletet ennek megfelelően módosítani kell.

               (7)

               Az e rendeletben előírt intézkedések összhangban vannak a Közvetlen Kifizetések Irányítóbizottságának és a mezőgazdasági piacok közös szervezésével foglalkozó irányítóbizottságnak a véleményével,

         ELFOGADTA EZT A RENDELETET:
   1. cikk
   A 2092/2004/EK rendelet a következőképpen módosul:

               1.

               A 7a. cikk (2) és (3) bekezdése helyébe a következő szöveg lép:
               „(2)   A tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.
               (3)   Az (1) bekezdésben említett értesítéseket a 792/2009/EK bizottsági rendelettel (12) összhangban kell megküldeni, és a 382/2008/EK rendelet V. mellékletében szereplő termékkategóriákat kell használni.

               2.

               A IV., V. és VI. mellékletet el kell hagyni.

         2. cikk
   A 793/2006/EK rendelet a következőképpen módosul:

               1.

               A 47. cikk szövege az alábbi (3) bekezdéssel egészül ki:
               „(3)   Az e cikkben említett értesítéseket a 792/2009/EK bizottsági rendelettel (13) összhangban kell megküldeni.

               2.

               A 48. cikk szövege az alábbi (3) bekezdéssel egészül ki:
               „(3)   A 247/2006/EK rendelet 28. cikkének (1) és (2) bekezdésében előírt tájékoztatásokat és jelentéseket a 792/2009/EK rendelettel összhangban kell megküldeni és benyújtani.”

         3. cikk
   Az 1914/2006/EK rendelet a következőképpen módosul:

               1.

               A 32. cikk szövege az alábbi (3) bekezdéssel egészül ki:
               „(3)   Az e cikkben említett értesítéseket a 792/2009/EK bizottsági rendelettel (14) összhangban kell megküldeni.

               2.

               A 33. cikk szövege az alábbi (3) bekezdéssel egészül ki:
               „(3)   Az 1405/2006/EK rendelet 17. cikke (1) és (2) bekezdésében előírt tájékoztatásokat és jelentéseket a 792/2009/EK rendelettel összhangban kell megküldeni.”

         4. cikk
   Az 1120/2009/EK rendelet az alábbi 51a. cikkel egészül ki:

      „51a. cikk
      Az 51. cikk 4. pontjában előírtakat kivéve az e rendeletben említett értesítéseket a 792/2009/EK bizottsági rendelettel (15) összhangban kell megküldeni.
      Az 51. cikk 3. pontjában említett értesítéseket csak 2013. január 1-jétől kell a 792/2009/EK rendelettel összhangban megküldeni.

   5. cikk
   Az 1121/2009/EK rendelet a következőképpen módosul:

               1.

               A 4. cikk (1) bekezdése a következőképpen módosul:

                           a)

                           az a) pont i. alpontjában az első, második és harmadik francia bekezdést el kell hagyni;

                           b)

                           a b) pontot el kell hagyni;

                           c)

                           a c) pont a következőképpen módosul:

                                       i.

                                       az i. alpontban az első és második francia bekezdést el kell hagyni;

                                       ii.

                                       a ii. pontot el kell hagyni;

                           d)

                           a d) és e) pontot el kell hagyni.

               2.

               A szöveg az alábbi 94a. cikkel egészül ki:
               „94a. cikk
               Az e rendeletben említett értesítéseket a 792/2009/EK bizottsági rendelettel (16) összhangban kell megküldeni.

         6. cikk
   Az 1122/2009/EK rendelet 84. cikkének (6) bekezdése helyébe a következő szöveg lép:

      „(6)   A 40. cikkben és az e cikk (2) és (5) bekezdésében említett értesítéseket a 792/2009/EK bizottsági rendelettel (17) összhangban kell megküldeni.

   7. cikk
   A 817/2010/EU rendelet 8. cikke az alábbi bekezdéssel egészül ki:

      „Az e cikkben említett értesítéseket a 792/2009/EK bizottsági rendelettel (18) összhangban kell megküldeni.

   8. cikk
   Az 1255/2010/EU rendelet a következőképpen módosul:

               1.

               A 8. cikk (2) és (3) bekezdése helyébe az alábbi szöveg lép:
               „(2)   A tagállamok az 1301/2006/EK rendelet 4. cikkével összhangban értesítik a Bizottságot a szabad forgalomba bocsátott termékek mennyiségére vonatkozó részletekről.
               (3)   Az (1) bekezdésben említett értesítéseket a 792/2009/EK bizottsági rendelettel (19) összhangban kell megküldeni, és a 382/2008/EK rendelet V. mellékletében szereplő termékkategóriákat kell használni.

               2.

               A VIII., IX. és X. mellékletet el kell hagyni.

         9. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. augusztus 16-tól kell alkalmazni. Az 1. és a 8. cikket azonban 2013. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 20-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 30., 2009.1.31., 16. o.

      (3)  HL L 228., 2009.9.1., 3. o.

      (4)  HL L 362., 2004.12.9., 4. o.

      (5)  HL L 145., 2006.5.31., 1. o.

      (6)  HL L 365., 2006.12.21., 64. o.

      (7)  HL L 316., 2009.12.2., 1. o.

      (8)  HL L 316., 2009.12.2., 27. o.

      (9)  HL L 316., 2009.12.2., 65. o.

      (10)  HL L 245., 2010.9.17., 16. o.

      (11)  HL L 342., 2010.12.28., 1. o.

      (12)  HL L 228., 2009.9.1., 3. o.”

      (13)  HL L 228., 2009.9.1., 3. o.”

      (14)  HL L 228., 2009.9.1., 3. o.”

      (15)  HL L 228., 2009.9.1., 3. o.”

      (16)  HL L 228., 2009.9.1., 3. o.”

      (17)  HL L 228., 2009.9.1., 3. o.”

      (18)  HL L 228., 2009.9.1., 3. o.”

      (19)  HL L 228., 2009.9.1., 3. o.”


title: A Bizottság 705/2011/EU végrehajtási rendelete ( 2011. július 20. ) a növényvédő szerek forgalomba hozataláról szóló 1107/2009/EK európai parlamenti és tanácsi rendeletnek megfelelően az imazalil hatóanyag jóváhagyásáról és az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               21.7.2011

               HU

               Az Európai Unió Hivatalos Lapja

               L 190/43

         A BIZOTTSÁG 705/2011/EU VÉGREHAJTÁSI RENDELETE
   (2011. július 20.)
   a növényvédő szerek forgalomba hozataláról szóló 1107/2009/EK európai parlamenti és tanácsi rendeletnek megfelelően az imazalil hatóanyag jóváhagyásáról és az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK irányelv 80. cikke (1) bekezdésének b) pontja szerint a 91/414/EGK tanácsi irányelvet (2) a jóváhagyási eljárás és feltételek tekintetében alkalmazni kell a hatóanyagok első csoportjának a 91/414/EGK tanácsi irányelv I. mellékletébe történő felvétele megújítási eljárásának meghatározásáról és azon anyagok jegyzékének létrehozásáról szóló, 2007. június 27-i 737/2007/EK bizottsági rendelet (3) I. mellékletében felsorolt hatóanyagokra. Az imazalil a 737/2007/EK rendelet I. mellékletében szerepel.

               (2)

               Az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (4) mellékletének A. része szerint az imazalil jóváhagyása 2011. december 31-én hatályát veszti. A 737/2007/EK rendelet 4. cikkének megfelelően, a cikkben meghatározott határidőn belül bejelentés érkezett, amelyben kérték az imazalilnak a 91/414/EGK irányelv I. mellékletébe való felvételének megújítását.

               (3)

               Az azimszulfuron, azoxistrobin, fluroxipir, imazalil, krezoxim-metil, prohexadion-kalcium és spiroxamin hatóanyagoknak a 91/414/EGK tanácsi irányelv (5) I. mellékletébe történő felvételének megújítására vonatkozó bejelentések elfogadhatóságáról és az érintett bejelentők jegyzékének létrehozásáról szóló, 2008. július 28-i 2008/656/EK bizottsági határozat értelmében a bejelentés elfogadható.

               (4)

               A bejelentő a 737/2007/EK rendelet 6. cikkében meghatározott határidőn belül benyújtotta az említett cikk szerint előírt adatokat, a benyújtott új tanulmányok relevanciájára vonatkozó indoklással együtt.

               (5)

               A referens tagállam a társreferens tagállammal konzultálva értékelő jelentést készített, amelyet 2009. június 9-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz. A hatóanyag értékelése mellett a jelentés azon tanulmányok jegyzékét is tartalmazza, amelyekre a referens tagállam az értékelés során támaszkodott.

               (6)

               A Hatóság tájékoztatta a bejelentőt, valamint a tagállamokat az értékelő jelentésről, kérve, hogy azok tegyék meg észrevételeiket, és az észrevételeket továbbította a Bizottságnak. A Hatóság a jelentést a nyilvánosság számára is elérhetővé tette.

               (7)

               A Bizottság kérésére az értékelő jelentést a tagállamok és a Hatóság szakmai vizsgálatnak vetették alá. A Hatóság 2010. március 4-én bemutatta a Bizottságnak az imazalil kockázatértékelésének szakértői vizsgálatából levont következtetését (6). A tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták az értékelő jelentést és a Hatóság következtetését, majd az imazalilról szóló bizottsági felülvizsgálati jelentés formájában 2011. június 17-én véglegesítették.

               (8)

               A különböző vizsgálatokból kiderült, hogy az imazaliltartalmú növényvédő szerek általában véve várhatóan továbbra is megfelelnek a 91/414/EGK irányelv 5. cikke (1) bekezdésének a) és b) pontjában előírt követelményeknek, különösen azon felhasználásokat illetően, amelyeket a bizottsági felülvizsgálati jelentésben megvizsgáltak és részleteztek. Az előbbiekre tekintettel helyénvaló az imazalil jóváhagyása.

               (9)

               Az 1107/2009/EK rendelet 6. cikkének megfelelően és az említett rendelet 13. cikkének (2) bekezdésével összefüggésben, valamint a jelenlegi tudományos és műszaki ismeretek fényében szükséges azonban, hogy a 91/414/EGK irányelv I. mellékletébe való első felvétel során nem biztosított feltételek és korlátozások előírására kerüljön sor.

               (10)

               Az imazalilnak az 540/2011/EU végrehajtási rendelet mellékletének A. részében szereplő tisztasági szintjéhez képest alacsonyabb tisztasági szintet támogató felülvizsgálati jelentés alapján, valamint tekintettel arra, hogy nincsenek jelen toxikológiai vagy ökotoxikológiai szempontból jelentős szennyeződések, a tisztasági szintet módosítani kell.

               (11)

               Az újonnan benyújtott adatokból úgy tűnik, hogy az imazalil és a talajban és a felszíni vizekben keletkezett bomlástermékei kockázatot jelenthetnek a talajban élő mikroorganizmusok és vízi élőlények számára; a talajvíz elhanyagolható expozícióját meg kell erősíteni; további vizsgálatokra van szükség a feldolgozott árukban található szermaradványok jellegének feltárása céljából. Az imazalil jóváhagyásának támogatására vonatkozó megállapításban foglaltaktól függetlenül különösen indokolt további megerősítő információkat kérni.

               (12)

               A jóváhagyás előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (13)

               Az 1107/2009/EK rendeletben a jóváhagyás következményeként meghatározott kötelezettségek sérelme nélkül, figyelemmel a 91/414/EGK irányelvről az 1107/2009/EU rendeletre történő áttérés következtében előállott különleges helyzetre, a következőket kell alkalmazni. A jóváhagyást követően a tagállamok számára hat hónapot kell biztosítani az imazalilt tartalmazó növényvédő szerekre vonatkozó engedélyek felülvizsgálatára. A tagállamoknak szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani minden egyes növényvédő szer minden egyes tervezett felhasználására vonatkozó, a 91/414/EGK irányelvben meghatározott III. melléklet szerinti teljes dosszié frissítésének egységes elvekkel összhangban történő benyújtására és értékelésére.

               (14)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során szerzett tapasztalatok azt mutatják, hogy nehézségek merülhetnek fel annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. E pontosítás ugyanakkor az említett irányelv I. mellékletét vagy a hatóanyagokat jóváhagyó rendeleteket módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.

               (15)

               Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet mellékletét ennek megfelelően módosítani kell.

               (16)

               Az érthetőség érdekében a 91/414/EGK tanácsi irányelv I. mellékletének az imazalil hatóanyag felvételének megújítása érdekében történő módosításáról szóló, 2010. augusztus 26-i 2010/57/EU bizottsági irányelvet (8) hatályon kívül kell helyezni.

               (17)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Aktív hatóanyagok jóváhagyása
   Az I. mellékletben körülírt imazalil hatóanyag az I. mellékletben foglalt feltételek szerint jóváhagyást nyert.
   2. cikk
   Növényvédő szerek újraértékelése
   (1)   Az imazalilt hatóanyagként tartalmazó növényvédő szerekre kiadott engedélyeket a tagállamok 2012. június 30-ig a 1107/2009/EK rendeletnek megfelelően szükség szerint módosítják, illetve visszavonják.
   Az említett időpontig főként azt kell ellenőrizniük, hogy az e rendelet I. mellékletében meghatározott feltételek az egyedi rendelkezéseket tartalmazó oszlop B. részében foglaltak kivételével teljesülnek-e, és hogy az engedély jogosultja a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében meghatározott feltételeknek megfelelően rendelkezik-e a 91/414/EGK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek imazalilt tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. december 31-ig felkerült az 540/2011/EU végrehajtási rendelet I. mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében előírt egységes alapelvek szerint, a 91/414/EGK irányelv III. mellékletében foglalt követelményeknek megfelelő dosszié alapján és az e rendelet I. mellékletében az imazalilra vonatkozó oszlop B. részének figyelembevételével újból elvégzik a növényvédő szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikke (1) bekezdésében meghatározott feltételeknek.
   Ezt követően a tagállamok:

               a)

               az imazalilt egyedüli hatóanyagként tartalmazó szer esetében, ha szükséges, legkésőbb 2015. december 31-ig módosítják vagy visszavonják az engedélyt; vagy

               b)

               az imazalilt több hatóanyag egyikeként tartalmazó termék esetében, ha szükséges, 2015. december 31-ig vagy – amennyiben az későbbre esik – a kérdéses anyagot vagy anyagokat a 91/414/EGK irányelv I. mellékletébe felvevő, illetve a kérdéses anyagot vagy anyagokat jóváhagyó vonatkozó jogi aktusban vagy aktusokban az ilyen módosítás, illetve visszavonás céljából meghatározott időpontig módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatályon kívül helyezés
   A 2010/57/EU irányelv hatályát veszti.
   5. cikk
   Hatálybalépés és az alkalmazás időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendeletet 2012. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 20-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 169., 2007.6.29., 10. o.

      (4)  HL L 153., 2011.6.11., 1. o.

      (5)  HL L 214., 2008.8.9., 70. o.

      (6)  Európai Élelmiszerbiztonsági Hatóság: Az imazalil hatóanyagú növényvédő szereknél felmerülő kockázatok értékelésének szakmai vizsgálatából az Európai Bizottság kérésére levont következtetés (Conclusion on the peer review of the pesticide risk assessment of the active substance imazalil); EFSA Journal 2010; 8(3):1526. 8(3):1526.

      (7)  HL L 366., 1992.12.15., 10. o.

      (8)  HL L 225., 2010.8.27., 5. o.

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Imazalil
                  CAS-szám: 35554-44-0
                  73790-28-0 (felváltva)
                  CIPAC-szám: 335

                  (RS)-1-(β-alliloxi-2,4-diklorofeniletil)-imidazol
                  vagy
                  allil (RS)-1-(2,4-diklorofenil)-2-imidazol-1-iletil-éter

                  ≥ 950 g/kg

                  2012. január 1.

                  2021. december 31.

                  A.   RÉSZ
                  Kizárólag gombaölő szerként engedélyezhető.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. június 17-én véglegesített, az imazalilról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak:

                              1.

                              különös figyelmet kell fordítaniuk arra a tényre, hogy az iparilag gyártott műszaki minőségű anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag említett specifikációjával, és annak alapján ellenőrizni kell;

                              2.

                              különös figyelmet kell fordítaniuk a fogyasztók akut étrendi expozíciójára a szermaradvány-határértékek jövőbeli felülvizsgálatára való tekintettel;

                              3.

                              különös figyelmet kell fordítaniuk a szert kezelő és felhasználó személyek biztonságára. Az expozíció csökkentésére az engedélyezett használat feltételeinek elő kell írniuk megfelelő egyéni védőfelszerelés használatát és kockázatcsökkentő intézkedések alkalmazását;

                              4.

                              biztosítaniuk kell, hogy az alkalmazás után visszamaradó hulladékoldatnak – például az áztatórendszer mosóvizének vagy a feldolgozási hulladék kibocsátásának – a kezelésére megfelelő hulladékkezelési gyakorlatot alkalmaznak. A kezelőoldat véletlen kiömlésének megelőzése. Azok a tagállamok, amelyekben megengedett a szennyvíz csatornarendszerbe való kibocsátása, gondoskodnak helyi kockázatelemzés elvégzéséről;

                              5.

                              különös figyelmet fordítanak a vízi élőlényeket és a talajban élő mikroorganizmusokat érintő kockázatokra, valamint a magevő madarakat és az emlősöket érintő hosszú távú kockázatokra.

                        Az engedély feltételei között adott esetben szerepelniük kell kockázatcsökkentő intézkedéseknek.
                  A bejelentőnek megerősítő információkat kell benyújtania a következőkre vonatkozóan:

                              a)

                              az imazalil lebomlási útja a talajban és a felszíni vizekben;

                              b)

                              környezeti adatok, amelyek alátámasztják a tagállamok abból a célból hozott intézkedéseit, hogy a talajvíz expozíciója elhanyagolható legyen;

                              c)

                              hidrolízises vizsgálatok a feldolgozott árukban található szermaradványok jellegének feltárása céljából.

                        Ezen információkat a bejelentő 2013. december 31-ig benyújtja a tagállamoknak, a Bizottságnak és a Hatóságnak.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet melléklete a következőképpen módosul:

                  1.

                  Az A. részben az imazalilra vonatkozó bejegyzést el kell hagyni.

                  2.

                  A B. rész a következő bejegyzéssel egészül ki:

                              Közhasználatú név, azonosító szám

                              IUPAC-név

                              Tisztaság (1)

                              Jóváhagyás dátuma

                              Jóváhagyás lejárta

                              Egyedi rendelkezések

                              „5

                              Imazalil
                              CAS-szám: 35554-44-0
                              73790-28-0 (felváltva)
                              CIPAC-szám: 335

                              (RS)-1-(β-alliloxi-2,4-diklorofeniletil)-imidazol
                              vagy
                              allil (RS)-1-(2,4-diklorofenil)-2-imidazol-1-iletil-éter

                              ≥ 950 g/kg

                              2012. január 1.

                              2021. december 31.

                              A.   RÉSZ
                              Kizárólag gombaölő szerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. június 17-én véglegesített, az imazalilról szóló vizsgálati jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak:

                                          1.

                                          különös figyelmet kell fordítaniuk arra a tényre, hogy az iparilag gyártott műszaki minőségű anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag említett specifikációjával, és annak alapján ellenőrizni kell;

                                          2.

                                          különös figyelmet kell fordítaniuk a fogyasztók akut étrend expozíciójára a szermaradvány-határértékek jövőbeli felülvizsgálatára való tekintettel;

                                          3.

                                          különös figyelmet kell fordítaniuk a szert kezelő és felhasználó személyek biztonságára. Az expozíció csökkentésére az engedélyezett használat feltételeinek elő kell írniuk megfelelő egyéni védőfelszerelés használatát és kockázatcsökkentő intézkedések alkalmazását;

                                          4.

                                          biztosítaniuk kell, hogy az alkalmazás után visszamaradó hulladékoldatnak – például az áztatórendszer mosóvizének vagy a feldolgozási hulladék kibocsátásának – a kezelésére megfelelő hulladékkezelési gyakorlatot alkalmaznak. A kezelőoldat véletlen kiömlésének megelőzése. Azok a tagállamok, amelyekben megengedett a szennyvíz csatornarendszerbe való kibocsátása, gondoskodnak helyi kockázatelemzés elvégzéséről;

                                          5.

                                          különös figyelmet fordítanak a vízi élőlényeket és a talajban élő mikroorganizmusokat érintő kockázatokra, valamint a magevő madarakat és az emlősöket érintő hosszú távú kockázatokra.

                                    Az engedély feltételei között adott esetben szerepelniük kell kockázatcsökkentő intézkedéseknek.
                              A bejelentőnek megerősítő információkat kell benyújtania a következőkre vonatkozóan:

                                          a)

                                          az imazalil lebomlási útja a talajban és a felszíni vizekben;

                                          b)

                                          környezeti adatok, amelyek alátámasztják a tagállamok abból a célból hozott intézkedéseit, hogy a talajvíz expozíciója elhanyagolható legyen;

                                          c)

                                          hidrolízises vizsgálatok a feldolgozott árukban található szermaradványok jellegének feltárása céljából.

                                    Ezen információkat a bejelentő 2013. december 31-ig benyújtja a tagállamoknak, a Bizottságnak és a Hatóságnak.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 1195/2013/EU végrehajtási rendelete ( 2013. november 22. ) a nátrium-ezüst-tioszulfát hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               26.11.2013

               HU

               Az Európai Unió Hivatalos Lapja

               L 315/27

         A BIZOTTSÁG 1195/2013/EU VÉGREHAJTÁSI RENDELETE
   (2013. november 22.)
   a nátrium-ezüst-tioszulfát hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyási eljárás és feltételek tekintetében továbbra is alkalmazni kell azon hatóanyagokra, amelyekről az említett irányelv 6. cikkének (3) bekezdésében foglaltak szerint 2011. június 14. előtt fogadtak el határozatot. A 2003/850/EK bizottsági határozatban (3) ezüst-tioszulfátnak nevezett nátrium-ezüst-tioszulfát esetében az 1107/2009/EK rendelet 80. cikke (1) bekezdésének a) pontjában foglaltak az említett határozattal teljesülnek.

               (2)

               A 91/414/EGK irányelv 6. cikke (2) bekezdésének megfelelően az Enhold B.V 2003. január 27-én kérelmet nyújtott be Hollandiához a nátrium-ezüst-tioszulfát hatóanyagnak a 91/414/EGK irányelv I. mellékletébe történő felvétele iránt. A 2003/850/EK határozat megerősítette, hogy a dosszié „teljes” abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2005. július 4-én a Bizottság elé terjesztette az értékelő jelentés tervezetét. A 188/2011/EU bizottsági rendelet (4) 11. cikke (6) bekezdésének megfelelően a kérelmezőt 2012. február 1-jén kiegészítő információk benyújtására kérték fel. A Hollandia által a kiegészítő adatokról készített értékelés egy aktualizált értékelőjelentés-tervezet formájában került benyújtásra 2012 novemberében.

               (4)

               A tagállamok és az Európai Élelmiszerbiztonsági Hatóság (a továbbiakban: a Hatóság) megvizsgálták az értékelő jelentés tervezetét. A Hatóság 2013. március 1-jén ismertette a Bizottsággal a nátrium-ezüst-tioszulfát hatóanyagú növényvédő szer kockázatértékelése alapján levont következtetését (5). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a nátrium-ezüst-tioszulfátról szóló bizottsági vizsgálati jelentés formájában 2013. október 3-án véglegesítették.

               (5)

               A különböző vizsgálatok azt mutatták, hogy a nátrium-ezüst-tioszulfátot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett felhasználási módok tekintetében. Ezért indokolt a nátrium-ezüst-tioszulfát jóváhagyása.

               (6)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (7)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül, és a 91/414/EGK irányelvről az 1107/2009/EK rendeletre való áttérés következtében előállt különleges helyzetre figyelemmel ugyanakkor be kell tartani a következőket. A jóváhagyást követően a tagállamok számára hat hónapot kell biztosítani a nátrium-ezüst-tioszulfátot tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. E határidőtől eltérve hosszabb időt kell biztosítani a 91/414/EGK irányelvnek megfelelő, az egyes növényvédő szerek egyes felhasználási módjaira vonatkozó, III. melléklet szerinti teljes dossziénak az egységes elvek szerint történő benyújtására és értékelésére.

               (8)

               A 3600/92/EGK bizottsági rendelet (6) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak a meglévő engedélyek jogosultjainak az adathozzáférésre vonatkozó kötelezettségei tekintetében. A további nehézségek elkerülése végett ezért szükségesnek látszik pontosítani a tagállamok kötelezettségeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében szereplő követelményeknek megfelelő dossziéhoz. E pontosítás azonban az említett irányelv I. mellékletét ezidáig módosító irányelvekhez, illetve a hatóanyagokat jóváhagyó rendeletekhez képest sem a tagállamokra, sem az engedélyek jogosultjaira nem ró új kötelezettségeket.

               (9)

               Az 1107/2009/EK rendelet 13. cikkének (4) bekezdése szerint az 540/2011/EU bizottsági végrehajtási rendelet (7) mellékletét ennek megfelelően módosítani kell.

               (10)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott nátrium-ezüst-tioszulfát hatóanyag az ugyanebben a mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok az 1107/2009/EK rendeletnek megfelelően 2014. október 31-ig szükség szerint módosítják vagy visszavonják a nátrium-ezüst-tioszulfát hatóanyagú növényvédő szerekre kiadott engedélyeket.
   A fenti időpontig főként arról kell meggyőződniük, hogy az e rendelet I. mellékletében előírt feltételek – az egyedi rendelkezéseket tartalmazó oszlop B. részében foglaltak kivételével – teljesülnek-e, és hogy az engedély jogosultja rendelkezik-e a 91/414/EGK irányelv II. mellékletében előírt követelményeknek megfelelő dossziéval, illetve ilyen dossziéhoz való hozzáféréssel, a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében megállapított feltételeknek megfelelően.
   (2)   Az (1) bekezdéstől eltérően az olyan engedélyezett növényvédő szerek esetében, amelyek nátrium-ezüst-tioszulfátot tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2014. április 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint, a 91/414/EGK irányelv III. mellékletében foglalt követelményeknek megfelelő dosszié alapján és az e rendelet I. mellékletében az egyedi rendelkezéseket tartalmazó oszlop B. részének figyelembevételével újból elvégzik a növényvédő szer értékelését. A szóban forgó értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               a nátrium-ezüst-tioszulfátot egyedüli hatóanyagként tartalmazó szer esetében legkésőbb 2015. október 31-ig szükség szerint módosítják vagy visszavonják az engedélyt; vagy

               b)

               a nátrium-ezüst-tioszulfátot több hatóanyag egyikeként tartalmazó szer esetében 2015. október 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező jogi aktusban, illetve jogi aktusokban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. május 1-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 22-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2003. december 4-i 2003/850/EK határozata a BAS 670H-nak és az ezüst-tioszulfátnak a növényvédő szerek forgalomba hozataláról szóló 91/414/EGK tanácsi irányelv I. mellékletébe történő lehetséges felvétele céljából részletes vizsgálatra benyújtott dossziék teljességének elvi elismeréséről (HL L 322., 2003.12.9., 28. o.).

      (4)  A Bizottság 2011. február 25-i 188/2011/EU rendelete a 91/414/EGK irányelvről szóló értesítés után két évvel nem forgalmazott hatóanyagok értékelésére irányuló eljárás tekintetében az irányelv végrehajtására vonatkozó részletes szabályok megállapításáról (HL L 53., 2011.2.26., 51. o.).

      (5)  EFSA Journal 2013; 11(3):3136. Online elérhető: www.efsa.europa.eu.

      (6)  A Bizottság 1992. december 11-i 3600/92/EGK rendelete a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról (HL L 366., 1992.12.15., 10. o.).

      (7)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító számok

                  IUPAC-név

                  Tisztaság (1)

                  A jóváhagyás időpontja

                  Jóváhagyás lejárta

                  Egyedi rendelkezések

                  Nátrium-ezüst-tioszulfát
                  CAS-szám: nincs
                  CIPAC-szám: 762

                  Tárgytalan

                  ≥ 10,0 g Ag/kg
                  Ezüstben (Ag) kifejezve

                  2014. május 1.

                  2024. április 30.

                  A.   RÉSZ
                  Kizárólag élelmezési célra nem alkalmas növényekhez történő beltéri használata engedélyezhető.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a nátrium-ezüst-tioszulfátról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              a)

                              a szert kezelők és más dolgozók védelme;

                              b)

                              a lehetséges ezüstion-kibocsátás csökkentése a felhasznált oldatok ártalmatlanításával;

                              c)

                              a talajlakó gerinceseket és gerincteleneket fenyegető, a szennyvíziszap mezőgazdasági felhasználásából eredő kockázat.

                        Az alkalmazás feltételei között szükség esetén kockázatcsökkentő intézkedéseknek is szerepelniük kell.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Szám

                     Közhasználatú név, azonosító számok

                     IUPAC-név

                     Tisztaság (1)

                     A jóváhagyás időpontja

                     Jóváhagyás lejárta

                     Egyedi rendelkezések

                     „63

                     Nátrium-ezüst-tioszulfát
                     CAS-szám: nincs
                     CIPAC-szám: 762

                     Tárgytalan

                     ≥ 10,0 g Ag/kg
                     Ezüstben (Ag) kifejezve

                     2014. május 1.

                     2024. április 30.

                     A.   RÉSZ
                     Kizárólag élelmezési célra nem alkalmas növényekhez történő beltéri használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a nátrium-ezüst-tioszulfátról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 a szert kezelők és más dolgozók védelme;

                                 b)

                                 a lehetséges ezüstion-kibocsátás csökkentése a felhasznált oldatok ártalmatlanításával;

                                 c)

                                 a talajlakó gerinceseket és gerincteleneket fenyegető, a szennyvíziszap mezőgazdaság terén történő felhasználásából eredő kockázat.

                           Az alkalmazás feltételei között adott esetben kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 190/2013/EU végrehajtási rendelete ( 2013. március 5. ) az 540/2011/EU végrehajtási rendeletnek a nátrium-hipoklorit hatóanyag jóváhagyási feltételei tekintetében történő módosításáról  EGT-vonatkozású szöveg

text:
               6.3.2013

               HU

               Az Európai Unió Hivatalos Lapja

               L 62/19

         A BIZOTTSÁG 190/2013/EU VÉGREHAJTÁSI RENDELETE
   (2013. március 5.)
   az 540/2011/EU végrehajtási rendeletnek a nátrium-hipoklorit hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:

               (1)

               A 91/414/EGK tanácsi irányelv (2) 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (3) 24b. cikkében előírt eljárásnak megfelelően a nátrium-hipoklorit hatóanyagot a 2008/127/EK bizottsági irányelvvel (4) felvették a 91/414/EGK tanácsi irányelv I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2012. június 25-én benyújtotta a Bizottságnak a nátrium-hipokloritra vonatkozó felülvizsgálati jelentés tervezetről kialakított véleményét (6). A Hatóság tájékoztatta a bejelentőt a nátrium-hipokloritról alkotott véleményéről. A Bizottság felkérte a bejelentőt, hogy nyújtsa be a nátrium-hipokloritra vonatkozó vizsgálati jelentés tervezetével kapcsolatos észrevételeit. A vizsgálati jelentés tervezetét és a Hatóság véleményét a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd 2013. február 1-jén a nátrium-hipokloritról szóló bizottsági felülvizsgálati jelentés formájában véglegesítette.

               (3)

               Megerősítést nyert, hogy a nátrium-hipoklorit hatóanyag az 1107/2009/EK rendelet értelmében jóváhagyottnak tekintendő.

               (4)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében a nátrium-hipoklorit jóváhagyási feltételeit módosítani kell. Annak ellenére, hogy átfogó információk állnak rendelkezésre a nátrium-hipokloritra mint szabadon beszerezhető anyagra vonatkozóan, kizárólag a bejelentő által szolgáltatott adatok figyelembevétele mellett nem lehet teljes körűen értékelni a szert kezelők, az azzal dolgozók és a felszíni vizek kitettségét. Ezért célszerű egyrészt beltéri használatra korlátozni az engedélyezést, másrészt bevezetni néhány új rendelkezést a nátrium-hipokloritot tartalmazó növényvédő szerek tagállami engedélyezésére vonatkozóan.

               (5)

               Az 540/2011/EU végrehajtási rendelet mellékletét ezért ennek megfelelően módosítani kell.

               (6)

               E rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a növényvédő szerek engedélyeinek jogosultjai felkészülhessenek a hatóanyagok jóváhagyási feltételeinek módosításából fakadó követelmények teljesítésére.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 5-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 379., 2004.12.24., 13. o.

      (4)  HL L 344., 2008.12.20., 89. o.

      (5)  HL L 153., 2011.6.11., 1. o.

      (6)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance asulam (A nátrium-hipoklorit hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2012; 10(7):2796. [40 o.]. doi:10.2903/j.efsa.2012.2796. Online elérhető a következő oldalon: www.efsa.europa.eu/efsajournal

      MELLÉKLET
      Az 540/2011/EU végrehajtási rendelet mellékletének A. részében a nátrium-hipoklorit hatóanyagra vonatkozó 254. sor helyébe a következő lép:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „254

                     Nátrium-hipoklorit
                     CAS-szám: 7681-52-9
                     CIPAC-szám: 848

                     Nátrium-hipoklorit

                     Nátrium-hipoklorit: 105 g/kg–126 g/kg (122 g/L–151 g/L) műszaki koncentrátum
                     10–12 tömegszázalék klórban kifejezve

                     2009. szeptember 1.

                     2019. augusztus 31.

                     A.   RÉSZ
                     Kizárólag fertőtlenítő szerként történő beltéri használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. február 1-jén véglegesített, a nátrium-hipokloritról szóló vizsgálati jelentésben (SANCO/2988/2008) és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 a szert kezelő személyeket és az azzal dolgozókat érintő kockázat;

                                 b)

                                 kerülni kell a talaj nátrium-hipokloritnak és reakciótermékeinek való kitettségét, melyet az azokkal kezelt komposzt ökológiai művelés alatt álló földterületen történő szétterítése eredményez.

                           Az alkalmazás feltételei között adott esetben kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 1116/2012/EU végrehajtási rendelete ( 2012. november 28. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               29.11.2012

               HU

               Az Európai Unió Hivatalos Lapja

               L 329/16

         A BIZOTTSÁG 1116/2012/EU VÉGREHAJTÁSI RENDELETE
   (2012. november 28.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 28-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  50,7

                  MA

                  53,2

                  MK

                  37,4

                  TN

                  74,5

                  TR

                  64,0

                  ZZ

                  56,0

                  0707 00 05

                  AL

                  70,7

                  MA

                  141,4

                  MK

                  58,4

                  TR

                  93,7

                  ZZ

                  91,1

                  0709 93 10

                  MA

                  90,7

                  TR

                  88,8

                  ZZ

                  89,8

                  0805 20 10

                  MA

                  78,6

                  ZZ

                  78,6

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  84,5

                  ZZ

                  66,8

                  0805 50 10

                  AR

                  68,7

                  TR

                  78,4

                  ZZ

                  73,6

                  0808 10 80

                  MK

                  38,5

                  NZ

                  138,3

                  US

                  182,4

                  ZA

                  88,7

                  ZZ

                  112,0

                  0808 30 90

                  CN

                  66,2

                  TR

                  116,3

                  ZZ

                  91,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 154/2014/EU végrehajtási rendelete ( 2014. február 19. ) az 540/2011/EU végrehajtási rendeletnek a teafakivonat hatóanyag jóváhagyási feltételei tekintetében történő módosításáról  EGT-vonatkozású szöveg

text:
               20.2.2014

               HU

               Az Európai Unió Hivatalos Lapja

               L 50/7

      A BIZOTTSÁG 154/2014/EU VÉGREHAJTÁSI RENDELETE

   (2014. február 19.)
   az 540/2011/EU végrehajtási rendeletnek a teafakivonat hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára és 78. cikkének (2) bekezdésére,
   mivel:

               (1)

               A teafakivonat hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2011. december 16-án benyújtotta a Bizottságnak a teafakivonatra vonatkozó vizsgálati jelentéstervezetről kialakított véleményét (6). A Hatóság a bejelentőhöz is eljuttatta a teafakivonatra vonatkozó véleményét. A Bizottság felkérte a bejelentőt, hogy nyújtsa be a teafakivonatra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a teafakivonatról szóló bizottsági vizsgálati jelentés formájában 2013. december 13-án véglegesítették.

               (3)

               Megerősítést nyert, hogy a teafakivonat hatóanyag az 1107/2009/EK rendelet értelmében jóváhagyott hatóanyagnak tekintendő.

               (4)

               Az 1107/2009/EK rendelet 13. cikkének (2) bekezdése alapján, összefüggésben 6. cikkével, valamint a jelenlegi tudományos és műszaki ismeretek fényében a jóváhagyás feltételeit módosítani szükséges. Különösen további megerősítő információkat indokolt kérni.

               (5)

               Az 540/2011/EU végrehajtási rendelet mellékletét ezért ennek megfelelően módosítani kell.

               (6)

               A tagállamok számára időt kell biztosítani a teafakivonatot tartalmazó növényvédő szerekre vonatkozó engedélyek módosítására vagy visszavonására.

               (7)

               Azon, teafakivonatot tartalmazó növényvédő szerek esetében, amelyeknél a tagállamok az 1107/2009/EK rendelet 46. cikkének megfelelően türelmi időt adnak, ez az időszak nem haladhatja meg az e rendelet hatálybalépésétől számított 18 hónapot.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a teafakivonat hatóanyagú növényvédő szerekre kiadott engedélyeket az 1107/2009/EK rendeletnek megfelelően szükség szerint módosítják vagy visszavonják 2014. szeptember 12-ig.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2015. szeptember 12-én le kell járnia.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 19-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).

      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (6)  Conclusion on the peer review of the pesticide risk assessment of the active substance extract from tea tree (A teafakivonat hatóanyagnál felmerülő kockázatok felméréséről szóló, peszticideket vizsgáló szakértői értékelésből levont következtetés); EFSA Journal 2012; 10(2):2542. Online elérhető: www.efsa.europa.eu/efsajournal.htm

      MELLÉKLET
      Az 540/2011/EU végrehajtási rendelet mellékletének A. részében a teafakivonat hatóanyagra vonatkozó 228. sor helyébe a következő szöveg lép:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „228

                     Teafakivonat
                     CAS-szám: teafaolaj 68647-73-4
                     Fő összetevők:

                                 terpinén-4-ol 562-74-3

                                 γ-terpinén 99-85-4

                                 α-terpinén 99-86-5

                                 1,8-cineol 470-82-6

                           CIPAC-szám: 914

                     A teafaolaj kémiai anyagok bonyolult elegye.

                                 Fő összetevők:

                                             terpinén-4-ol ≥ 300 g/kg

                                             γ-terpinén ≥ 100 g/kg

                                             α-terpinén ≥ 50 g/kg

                                             1,8-cineol ≥ 1 g/kg

                                 Releváns szennyeződés:
                                 Metil-eugenol: legfeljebb 1 g/kg a műszaki minőségű anyagban

                     2009. szeptember 1.

                     2019. augusztus 31.

                     A.   RÉSZ
                     Kizárólag üvegházban, gombaölő szerként való használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. december 13-án véglegesített, a teafakivonatról szóló vizsgálati jelentésben (SANCO/2609/2008 végleges) és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 —

                                 a szerrel foglalkozók és más dolgozók biztonsága. Gondoskodnak arról, hogy – amennyiben arra szükség van – a felhasználás feltételei között szerepeljen a megfelelő egyéni védőfelszerelés használata,

                                 —

                                 a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák,

                                 —

                                 a felszíni vizek és a vízi élőlények védelme,

                                 —

                                 a mézelő méhek, a nem célzott ízeltlábúak, a földigiliszták, valamint a nem célzott mikro- és makroorganizmusok védelme.

                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     A bejelentőnek megerősítő információkat kell benyújtania az alábbiakról:

                                 a)

                                 a növényi anyagcsere és a fogyasztói expozíció;

                                 b)

                                 a kivonatot alkotó vegyületek toxicitása és a lehetséges szennyeződések relevanciája a metil-eugenol kivételével;

                                 c)

                                 a felszín alatti vizek expozíciója a kivonatot alkotó legkevésbé felszívódó összetevőknek és a potenciális talajátalakulási termékeknek;

                                 d)

                                 a szennyvíztisztítás biológiai módszereire gyakorolt hatások.

                           Ezen információkat a bejelentőnek legkésőbb 2016. április 30-ig kell benyújtania a Bizottságnak, a tagállamoknak és a Hatóságnak.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 916/2014/EU végrehajtási rendelete ( 2014. augusztus 22. ) a szacharóz egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               23.8.2014

               HU

               Az Európai Unió Hivatalos Lapja

               L 251/16

         A BIZOTTSÁG 916/2014/EU VÉGREHAJTÁSI RENDELETE
   (2014. augusztus 22.)
   a szacharóz egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 23. cikke (5) bekezdésére, összefüggésben 13. cikke (2) bekezdésével,
   mivel:

               (1)

               Az 1107/2009/EK rendelet 23. cikkének (3) bekezdése értelmében a Bizottsághoz 2013. április 24-én kérelem érkezett az ITAB-tól a szacharóz egyszerű anyagként való jóváhagyására vonatkozóan. A kérelemhez csatolták a rendelet 23. cikke (3) bekezdésének második albekezdésében előírt információkat.

               (2)

               A Bizottság az Európai Élelmiszerbiztonsági Hatósághoz (a továbbiakban: Hatóság) fordult tudományos segítségnyújtásért. A Hatóság a Bizottságnak 2014. június 12-én technikai jelentést nyújtott be a szóban forgó anyagról (2). A Bizottság 2014. július 11-én benyújtotta vizsgálati jelentését (3) és e rendelet tervezetét a szacharóz jóváhagyásáról a Növények, Állatok, Élelmiszerek és Takarmányok Állandó Bizottságának.

               (3)

               A kérelmező által benyújtott dokumentáció alátámasztja, hogy a szacharóz eleget tesz a 178/2002/EK európai parlamenti és tanácsi rendelet (4) 2. cikkében meghatározott, élelmiszerekre vonatkozó kritériumoknak. Ezenfelül döntően nem növényvédelmi célokra használják, mindazonáltal növényvédő szerként is hasznos vízzel oldott formában. Következésképpen egyszerű anyagnak tekintendő.

               (4)

               A különböző vizsgálatokból kiderült, hogy a szacharóz várhatóan általában megfelel az 1107/2009/EK rendelet 23. cikkében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért a szacharóz egyszerű anyagként való jóváhagyása indokolt.

               (5)

               Az 1107/2009/EK rendelet 13. cikke (2) bekezdésének a 6. cikkel összefüggésben értelmezett rendelkezései szerint, továbbá a jelenlegi tudományos és műszaki ismeretek fényében szükség van azonban bizonyos, e rendelet I. mellékletében meghatározott jóváhagyási feltételek előírására.

               (6)

               Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet (5) mellékletét ennek megfelelően módosítani kell.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az egyszerű anyag jóváhagyása
   Az I. mellékletben meghatározott szacharóz egyszerű anyag az ugyanebben a mellékletben foglalt feltételekkel jóváhagyásra kerül.
   2. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének C. része az e rendelet II. mellékletében foglaltak szerint módosul.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 22-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  Outcome of the consultation with Member States and EFSA on the basic substance application for sucrose/saccharoseand the conclusions drawn by EFSA on the specific points raised (A tagállamokkal és az EFSA-val való konzultáció eredménye a szacharóz egyszerű anyagként való jóváhagyására irányuló kérelemről, továbbá a felmerülő konkrét kérdések kapcsán az EFSA által levont következtetések). 2014:EN-616., 27. o.

      (3)  http://ec.europa.eu/sanco_pesticides/public/?event=homepage

      (4)  Az Európai Parlament és a Tanács 2002. január 28-i 178/2002/EK rendelete az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Egyedi rendelkezések

                  Szacharóz
                  CAS-szám: 57-50-1

                  α-D-glükopiranozil-(1→2)-β-D-fruktofuranozid vagy β-D-fruktofuranozil-(2→1)-α-D-glükopiranozid

                  Élelmiszer-minőség

                  2015. január 1.

                  Kizárólag egyszerű anyagként, mint a növények természetes védelmi mechanizmusát aktiváló szerként való felhasználása engedélyezett.
                  A szacharóz használatát a szacharózról szóló, a Növények, Állatok, Élelmiszerek és Takarmányok Állandó Bizottsága 2014. július 11-i ülésén véglegesített vizsgálati jelentés (SANCO/11406/2014) következtetéseiben és különösen az I. és II. függelékben meghatározott feltételekkel engedélyezni kell.

         (1)  Az egyszerű anyag pontos azonosítása, specifikációja és alkalmazásának módja a vizsgálati jelentésben található.

      II. MELLÉKLET
      Az 540/2011/EK végrehajtási rendelet mellékletének C. része a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Egyedi rendelkezések

                     „3

                     Szacharóz
                     CAS-szám: 57-50-1

                     α-D-glükopiranozil-(1→2)-β-D-fruktofuranozid vagy β-D-fruktofuranozil-(2→1)-α-D-glükopiranozid

                     Élelmiszer-minőség

                     2015. január 1.

                     Kizárólag egyszerű anyagként, a növények természetes védelmi mechanizmusát aktiváló szerként való felhasználása engedélyezett.
                     A szacharóz használatát a szacharózról szóló, a Növények, Állatok, Élelmiszerek és Takarmányok Állandó Bizottsága 2014. július 11-i ülésén véglegesített vizsgálati jelentés (SANCO/11406/2014) következtetéseiben és különösen az I. és II. függelékben meghatározott feltételekkel engedélyezni kell.”

         (1)  Az egyszerű anyag pontos azonosítása, specifikációja és alkalmazásának módja a vizsgálati jelentésben található.